b'\n_START_ARTICLE_\nFIDE \xc5\xa1achmat\xc5\xb3 kompozicijos k\xc5\xabrybos didmeistris\n_START_PARAGRAPH_\nFIDE \xc5\xa1achmat\xc5\xb3 kompozicij\xc5\xb3 k\xc5\xabrybos didmeistris  (sutr. \xc5\xa0KK DM) \xe2\x80\x93 tai auk\xc5\xa1\xc4\x8diausias titulas, suteikiamas \xc5\xa1achmat\xc5\xb3 kompozitoriams u\xc5\xbe pasiekimus \xc5\xa1achmat\xc5\xb3 u\xc5\xbedavini\xc5\xb3  ir etiud\xc5\xb3 k\xc5\xabryboje. J\xc4\xaf visam laikui suteikia WCSC (iki 2010 m. FIDE).\n_START_SECTION_\nIstorija\n_START_PARAGRAPH_\nPirmuosius didmeistri\xc5\xb3 titulus  u\xc5\xbe auk\xc5\xa1tus pasiekimus \xc5\xa1achmat\xc5\xb3 kompozicijoje 1972 m., Pastoviosios \xc5\xa1achmat\xc5\xb3 kompozicijos komisijos si\xc5\xablymu, suteik\xc4\x97 FIDE._NEWLINE_1988 m. \xc5\xa1\xc4\xaf titul\xc4\x85 jau tur\xc4\x97jo 25  kompozitoriai i\xc5\xa1 12-kos \xc5\xa1ali\xc5\xb3. Nuo 1975 m. titulai jau buvo suteikiami kompozitoriams, \xc4\xafvykd\xc5\xbeiusiems keliamus reikalavimus.\n_START_SECTION_\nReikalavimai\n_START_PARAGRAPH_\nTeis\xc4\x99 \xc4\xaf didmeistrio titul\xc4\x85 kompozitorius \xc4\xafgyja, surink\xc4\x99s viename, ar keliuose FIDE albumuose  ma\xc5\xbeiausiai 70 ta\xc5\xa1k\xc5\xb3 u\xc5\xbe juose patalpintus \xc5\xa1achmat\xc5\xb3 u\xc5\xbedavinius, ar etiudus. U\xc5\xbe vien\xc4\x85 u\xc5\xbedavin\xc4\xaf pretendentui skiriamas vienas ta\xc5\xa1kas, u\xc5\xbe etiud\xc4\x85 \xe2\x80\x93 1,67 ta\xc5\xa1ko. Kai \xc5\xa1achmat\xc5\xb3 kompozicijos autori\xc5\xb3 yra keli, tai kiekvienam j\xc5\xb3, u\xc5\xbe \xc5\xa1i\xc4\x85 kompozicij\xc4\x85, ta\xc5\xa1kai apskai\xc4\x8diuojami, dalijant pradin\xc4\x99 reik\xc5\xa1m\xc4\x99 i\xc5\xa1 kompozitori\xc5\xb3 skai\xc4\x8diaus._NEWLINE_Tai rei\xc5\xa1kia, kad tik  \xc5\xa1achmat\xc5\xb3 u\xc5\xbedavinius kurian\xc4\x8diam kompozitoriui FIDE meistro titulas suteikiamas, jei FIDE albume yra patalpinta 70, ar daugiau jo u\xc5\xbedavini\xc5\xb3, jei dalis j\xc5\xb3, sukurta kartu su bendraautoriais, o etiudus kurian\xc4\x8diam, jeigu  FIDE albumuose turi patalpint\xc5\xb3 42, ar daugiau (kai yra sukurt\xc5\xb3 kartu su bendraautoriais) etiud\xc5\xb3.'